Ջիբրիլ Սիդիբե

**Ջիբրիլ Սիդիբե** (, ), ֆրանսիացի պրոֆեսիոնալ ֆուտբոլիստ։ Ներկայումս Մոնակոյից վարձավճարով հանդես է գալիս Էվերթոնի և Ֆրանսիայի ազգային հավաքականի կազմում։ Խաղում է եզրային պաշտպանի դիրքում։ 2018 թվականի աշխարհի առաջնության հաղթող։

## Ակումբային կարիերա
### Տրուա
Սիդիբեն Տրուայի ակադեմիայի սան է։ Իր պրոֆեսիոնալ դեբյուտը նշեց 2010 թվականի սեպտեմբերի 17-ին՝ Գրենոբլի դեմ խաղում։ Իր առաջին գոլը պրոֆեսիոնալ կարիերայում խփեց 2012 թվականի փետրվարի 17-ին՝ Սեդանի դեմ խաղում։ Տրուայի առաջին թիմի կազմում Սիդիբեն անցկացրեց 43 հանդիպում՝ դառնալով 1 գոլի և 2 գոլային փոխանցման հեղինակ՝ 2011-12 մրցաշրջանում օգնելով թիմին բարձրանալ Լիգա 1։

### Լիլ
2012 թվականի հուլիսին Սիդիբեն տեղափոխվեց Լիլ որպես Մատյո Դեբյուշիի փոխարինող։ Իր դեբյուտը ակումբի կազմում նշեց օգոստոսի 25-ին՝ Նիսի դեմ խաղում՝ այս հանդիպման 59-րդ րոպեին դառնալով գոլի հեղինակ։ Իր առաջին հանդիպումը Չեմպիոնների Լիգայում անցկացրեց 2012 թվականի սեպտեմբերի 19-ին՝ ԲԱՏԷ Բորիսովի դեմ խաղում։ Նոյեմբերի 20-ին՝ ԲԱՏԷ-ի դեմ պատասխան խաղում նա դարձավ գոլի հեղինակ՝ օգնելով իր թիմին հաղթել 2-0 հաշվով, սակայն Լիլը զբաղեցրեց վերջին տեղը Չեմպիոնների Լիգայի խմբային փուլում։ 2016 թվականի ապրիլի 23-ին՝ Ֆրանսիայի լիգայի գավաթի եզրափակչի ՊՍԺ-ի դեմ խաղում ֆրանսիացին դարձավ գոլի հեղինակ, սակայն Լիլը պարտվեց 1-2 հաշվով։ Լիլի կազմում Սիդիբեն անցկացրեց 4 մրցաշրջան՝ մասնակցելով 119 հանդիպման և դառնալով 11 գոլի ու 7 գոլային փոխանցման հեղինակ։

### Մոնակո
2016 թվականի հուլիսի 8-ին Սիդիբեն 5 տարվա պայմանագիր կնքեց Մոնակոյի հետ։ Իր պաշտոնական դեբյուտը նշեց հուլիսի 27-ին՝ Չեմպիոնների Լիգայի որակավորման 3-րդ փուլի Ֆեներբահչեի դեմ խաղում։ Իր առաջին գոլը ակումբի կազմում խփեց սեպտեմբերի 10-ին՝ իր նախկին ակումբ Լիլի դեմ խաղում։ Նոյեմբերի 22-ին՝ Չեմպիոնների Լիգայի Տոտենհեմի դեմ խաղում նա դարձավ գոլի և գոլային փոխանցման հեղինակ, և Մոնակոն հաղթեց 2-1 հաշվով, ինչի շնորհիվ զբաղեցրեց 1-ին հորիզոնականը խմբային փուլում։ 2016-17 մրցաշրջանում Սիդիբեն Մոնակոյի հետ հաղթեց Լիգա 1-ը, ընդգրկվելով տարվա խորհրդանշական հավաքականում, և հասավ Ֆրանսիայի լիգայի գավաթի եզրափակիչ, որտեղ պարտվեց ՊՍԺ-ին։

2017 թվականի հուլիսի 29-ին Սիդիբեն գոլ խփեց Ֆրանսիայի սուպերգավաթի ՊՍԺ-ի դեմ խաղում, սակայն Մոնակոն պարտվեց 2-1 հաշվով։ 2018 թվականի հունվարի 28-ին նա 2 գոլային փոխանցման հեղինակ դարձավ Օլիմպիկ Մարսելի դեմ խաղում, իսկ հանդիպումն ավարտվեց 2-2 հաշվով։ Մարտի 31-ին Սիդիբեն թիմի մեկնարկային կազմում խաղադաշտ դուրս եկավ Ֆրանսիայի լիգայի գավաթի եզրափակչի Պարի Սեն-Ժերմենի դեմ խաղում, սակայն Մոնակոն կրկին պարտվեց։ 2019 թվականի մայիսի 1-ին ֆրանսիացին 2 գոլային փոխանցում տվեց Ռենի դեմ խաղում։ Մոնակոյի կազմում Սիդիբեն անցկացրեց 114 հանդիպում՝ դառնալով 6 գոլի և 21 գոլային փոխանցման հեղինակ։

### Էվերթոն
2019 թվականի օգոստոսի 7-ին Սիդիբեն 1 տարվա վարձավճարով միացավ Էվերթոնին։
[ձախից|մինի|Սիդիբեն [Ֆուտբոլի աշխարհի առաջնություն 2018|2018 թվականի աշխարհի առաջնության գավաթի հետ]]

## Միջազգային կարիերա
Սիդիբեն ներկայացրել է Ֆրանսիան մինչև 20 և մինչև 21 տարեկանների երիտասարդական հավաքականներում։ Ֆրանսիայի ազգային հավաքականի կազմում իր դեբյուտը նշել է 2016 թվականի սեպտեմբերի 1-ին՝ Իտալիայի դեմ ընկերական խաղում։ Իր առաջին գոլը ազգային հավաքականի կազմում խփեց 2017 թվականի հունիսի 13-ին՝ Անգլիայի դեմ խաղում։

2018 թվականի մայիսի 17-ին Սիդիբեն ընդգրկվեց աշխարհի առաջնության համար Ֆրանսիայի հավաքականի 23-հոգանոց կազմում։ Այստեղ նա խաղադաշտ դուրս եկավ միայն հունիսի 26-ին՝ Դանիայի դեմ խաղում։ Հուլիսի 15-ին Ֆրանսիան հաղթեց աշխարհի առաջնությունը՝ եզրափակչում 4-2 հաշվով պարտության մատնելով Խորվաթիային։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 9-ի դրությամբ*

### Միջազգային վիճակագրություն
*2019 թվականի օգոստոսի 9-ի դրությամբ*

### Միջազգային գոլեր

## Նվաճումներ
### Ակումբային

; Մոնակո

* Լիգա 1․ 2016–17

### Միջազգային
**Ֆրանսիա**

*ՖԻՖԱ աշխարհի առաջնություն․ 2018

### Անհատական
* Լիգա 1-ի տարվա խորհրդանշական հավաքական․ 2016–17

## Ծանոթագրություններ

## Արտաքին հղումներ
* Սիդիբեի պաշտոնական Ֆեյսբուքի էջը
* Սիդիբեի պաշտոնական Տվիտերի էջը
* Սիդիբեի պաշտոնական Ինստագրամի էջը
* Սիդիբեն transfermarkt-ում
* Սիդիբեն soccerbase.com-ում
* Սիդիբեն WhoScored.com կայքում
* Սիդիբեն Էվերթոնի պաշտոնական կայքում
* Սիդիբեն Լիգա 1-ի պաշտոնական կայքում
* Սիդիբեն Պրեմիեր Լիգայի պաշտոնական կայքում
* Սիդիբեն ՈՒԵՖԱ-ի պաշտոնական կայքում
* Սիդիբեն ՖԻՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Էվերթոնի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տրուայի ֆուտբոլիստներ
Կատեգորիա:Ֆուտբոլի աշխարհի չեմպիոններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Թուլուզի ֆուտբոլիստներ
Կատեգորիա:Պատվո լեգեոնի շքանշանի ասպետներ